

**МИНИСТАРСТВО ТРГОВИНЕ, ТУРИЗМА И ТЕЛЕКОМУНИКАЦИЈА**

# СЕКТОР ТУРИСТИЧКЕ ИНСПЕКЦИЈЕ

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ГОДИШЊИ ИЗВЕШТАЈ О РАДУ ТУРИСТИЧКЕ ИНСПЕКЦИЈЕ**

**ЗА 2019. ГОДИНУ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Београд, јануар 2020. године**

**ГОДИШЊИ ИЗВЕШТАЈ О РАДУ ТУРИСТИЧКЕ ИНСПЕКЦИЈЕ**

**ЗА 2019. ГОДИНУ**

**I УВОД**

Сектор туристичке инспекције Министарства трговине, туризма и телекомуникација врши инспекцијски надзор законитог пословања привредних субјеката (правних и физичких лица) у области туризма и угоститељства у Републици Србији.

Поред планираних редовних контрола, туристички инспектори приоритетно врше и контроле на основу представки грађана, незадовољних корисника услуга у туризму и угоститељству.

Годишњи извештај о раду туристичких инспектора у 2019. години припремљен је на основу:

* података из специјализованог софтвера Сектора туристичке инспекције и
* извештаја начелника Одељења туристичке инспекције који су припремљени у складу са:

- посебном евиденцијом инспекцијског надзора коју воде туристички инспектори;

- посебно вођеном евиденцијом превентивног деловања;

- извештајима јединица локалних самоуправа о преузетим повереним пословима инспекцијског надзора.

**II ПОДАЦИ И ИНФОРМАЦИЈЕ О РАДУ СЕКТОРА ТУРИСТИЧКЕ ИНСПЕКЦИЈЕ У 2019. ГОДИНИ**

1. **ПРЕВЕНТИВНО ДЕЛОВАЊЕ ИНСПЕКЦИЈЕ**

А) ИНФОРМАЦИЈЕ НА ИНТЕРНЕТ ПОРТАЛУ

Надзираним субјектима на Интернет порталу Министарства трговине, туризма телекомуникација, банер „Туристичка инспекција“ на страници <https://mtt.gov.rs/turisticka-inspekcija/> доступни су:

* информације о Сектору туристичке инспекције
* контролне листе: 33 контролне листе;
* саопштење надзираним субјектима, у којим случајевима и због чега их неће у писаном облику обавештавати о инспекцијском надзору;
* акти о примени прописа: 20 аката о примени прописа;
* План рада Сектора;
* Извештај о раду Сектора
* обавештења, упутства, инструкције о поступку рекламације корисницима услуга у области надзора, за услуге угоститељства и туристичких агенција
* обавештење о одузетим лиценцама за организовање туристичких путовања;
* информације за јединице локалне самоуправе о повереним пословима

На страници <https://mtt.gov.rs/sektori/sektor-za-turizam/propisi/> доступни су закони и подзаконска акта из области над којом туристичка инспекција врши надзор.

Б) СТРУЧНА, САВЕТОДАВНА ПОМОЋ

Сектор туристичке инспекције је од оснивања службе организовао рад тако да редовно пружа стручну, саветодавну помоћ заинтересованим надзираним субјектима и корисницима услуга у туризму и угоститељсству.

Туристичка инспекција је у сваком моменту доступна и посебно ажурно пружа саветодавну помоћ, информације, одговоре - усмено (директно или путем телефона-дежурни телефон) и писаним путем (мејл или пошта) свим надзираним субјектима, корисницима њихових услуга, медијима и другим службама, односно свима који јој се обрате у вези њене надлежности.

Сектор туристичке инспекције је редовно обавештавао јавност преко Службе за односе са јавношћу Министарства и одговарао на питања новинара, а представници Сектора давали су изјаве и интервјуе телевизијским и радијским кућама. У извештајном периоду било је више од 30 писаних одговора на питања медија и око 20 гостовања и изјава електронским медијима.

Такође, Сектор туристичке инспекције је обавештавао и кроз контакте са појединачним странкама (најчешће привредним субјектима из области надзора и незадовољним корисницима услуга), било путем телефона, пријемом странке у просторијама Сектора или писаним путем. У извештајном периоду на територији свих одељења било је скоро 3000 оваквих контаката.

Туристичка инспекција редовно спроводи дежурство од 0.00 h до 24.00 h на дежурном телефону 011/3139-686 и 064/8933-091 на ком се, поред примања представки грађана које се односе на притужбе на рад субјеката у туризму и угоститељству и евентуално на поступање инспектора, дају и информације о условима за обављање делатности и прописима из надлежности туристичке инспекције које су привредни субјекти дужни да примењују.

У извештајном периоду одржано је више од 50 састанака са привредним коморама, асоцијацијама и удружењима привреде, јавним предузећима и удружењима чија делатност је везана за област надзора.

Одржано је више састанака са представницима туристичких агенција односно са представницима струковних удружења JUTA, ANTAS ATAS, а у вези са применом одредби новог Закона о туризму („Сл. гласник РС“ број 17/19), као и у вези са припремом предлога нових подзаконских аката у вези са условима за лиценцирање туристичких агенција и категоријама лиценци за организовање туристичких путовања.

Руководилац Сектора и начелник Одељења Београд су чланови Радне групе за угоститељство и туризам у Координационој комисији за инспекцијски надзор и активно учествују у свим активностима.

Начелници одељења одржавали су редовне састанке са начелницима округа, на којима се разматрају проблеми у областима надзора (одржан 81 састанaк).

На територији сваког одељења одржавани су састанци (24 у 2019. години) са представницима локалне самоуправе и локалних овлашћених инспектора у вези са повереним пословима.

Представници Сектора су учествали као предавачи на радионицама у организацији Сталне конференције градова и општина, а које су се односиле на поверене послове инспекцијског надзора по Закону о угоститељству. Такође, представници Сектора су кооаутори Приручника за инспекторе локалне самоуправе у области угоститељства, који је реализовала Стална конференција градова и општина у оквиру пројекта Инстутиционална подршка СКГО – трећа фаза.

Такође, представници Сектора су учествовали у реализацији обука Стицање вештина саветодаваца за подршку спровођењу Мере 7 у оквиру пројекта Припрема за спровођење IPARD II програма 2014-2020: Мера 7 – Диверзификација пољопривредних газдинстава и развој пословања.

1. **СЛУЖБЕНЕ САВЕТОДАВНЕ ПОСЕТЕ**

Од 1. јануара до 31. децембра 2019. године туристички инспектори су извршили укупно 754 службене саветодавне посете (30 по захтеву странке и 724 по плану).

У 317 саветодавних службених посета доставили су субјекту допис са препоруком за отклањање незаконитости, које су све у датом року отклоњене.

У 2019. години донети су и ступили на снагу основни закони по којима поступа туристичка инспекција: Закон о туризму („Службени гласник РС“ број 17/19) и Закон о угоститељству („Службени гласник РС“ број 17/19). Из тог разлога је Сектор туристичке инспекције у 2019. години планирао и извршио већи број саветодавних посета у односу на претходну годину, а у вези са применом нових прописа.

1. **НИВО УСКЛАЂЕНОСТИ ПОСЛОВАЊА НАДЗИРАНИХ СУБЈЕКАТА**

У периоду од 1. јануара до 31. децембра 2019. године туристички инспектори су у 702 надзора применили контролне листе, којом приликом је утврђено да је код 20 надзираних субјеката процењен критичан ризик (2,8 %), код 21 висок ризик (2,9%), код 13 средњи (1,8%) , код 31 низак (4,4%) и код 617 незнатан ризик (87,8%).

Напомиње се да је у 2019. години извршен мали број надзора (у 702 надзора од 5.082 редовна надзора – 13,82%) у којима су примењене контролне листе. У току 2019. године промењене су све контролне листе по којима поступа туристичка инспекција. Разлози за мењање свих контролних листа је промена односно доношења нових основних прописа по којима поступа туристичка инспекција – Закона о туризму и Закона о угоститељству, као и потреба прилагођавања контролних листи програму е-инспектор.

1. **БРОЈ ОТКРИВЕНИХ И ОТКЛОЊЕНИХ НЕПРАВИЛНОСТИ**

**У 2019. ГОДИНИ**

**4.1. Број извршених надзора по делатностима**

У периоду од 1. јануара. до 31. децембра 2019. године, инспектори Сектора туристичке инспекције извршили су укупно 8.146 контрола, од којих су:

* 7.991 контрола завршено (предузете су прописане мере ) и
* 155 контрола је у току.

Од 7.991 завршених контрола, извршено је:

- 748 контрола делатности туристичких агенција (613 контролa организатора туристичких путовања, 88 контрола посредника у продаји туристичких путовања и 47 контрола туристичких путовања за сопствене потребе);

- 6.058 контролa угоститељске делатности (768 контрола угоститељских објеката за смештај и 5.290 контрола угоститељских објеката за исхрану и пиће);

- 3 контроле наутичке делатности;

- 1 контрола ловнотуристичке делатности;

- 194 контроле услуга туристичких професија;

- 42 контроле услуга изнајмљивања возила;

- 106 контролa услуга скијалишта;

- 52 остале контроле и

- 787 контролних надзора (514 контрола извршења решења и 273 контрола извршења мера наложених записником).

Инспектори су примили укупно 1.240 представки грађана:

* 700 за угоститељство и друге делатности из овлашћења туристичке инспекције сем туристичке делатности, и
* 540 за туристичке агенције од чега је:
* 249 основаних пријава и за
* 74 постигнут је договор, односно путницима је враћен износ у укупној вредности 1.983.135,00 динара.

**4.2. Утврђене неправилности и предузете мере**

Доношењем Закона о туризму и Закона о угоститељству, односно њиховим усклађивњем са Законом о инспекцијском надзору, туристички инспектори су добили овлашћења да изричу корективне мере односно мере за отклањање нептавилности кроз записник (члан 122 став 1. тачка 11) Закона о туризму и члан 84. став 1. тачка 8) Закона о угоститељству). Ова законска решења су условила смањењем броја донетих решења у односу на 2018. годину.

У 2019. години туристички инспектори су у 387 надзора изрекли мере налагања отклањања неправилности записником, а у 274 надзора су донели решења о отклањању неправилности.

Такође, у извештајном периоду су донета 253 решења о привременој забрани обављања делатности, од којих се 234 решењa односe на нерегистроване субјекте, остала на непоступање по решењу о отклањању неправилности. Такође, донето је 11 решења о дозволи извршења.

Поступајући по донетим решењима, инспектори су извршили 787 контролних надзора, од чега 514 контрола извршења решења и 273 контроле извршења записником наложених мера. Контроле по осталим наложеним мерама су у току. У 2019. години није било извршења решења принудним путем, ни новчаног ни печаћења.

Туристички инспектори за поједине неправилности код делатности туристичких агенција, туристичких професија, код контрола издавања рачуна, придржавање истакнутих цена, имају законски основ да доносе само казнене мере.

Поменутим усклађивањем са Законом о инспекцијском надзору, чланом 122. став 2. Закона о туризму и чланом 84, став 2. Закона о угоститељству, прописано је да

када надзирани субјект отклони записником наложене неправилности на прописан начин, туристички инспектор не подноси захтев за покретање прекршајног поступка или не издаје прекршајни налог, уколико највиши износ запрећене казне не прелази 200.000 динара, односно поступа на начин прописан законом којим се уређује инспекцијски надзор. Како се ово односи на прекршаје који су наведеним законима санкционисани прекршајним налогом, уочено је смањење броја издатих прекршајних налога у односу на претходну годину.

Туристички инспектори су у 2019. години открили 783 неправилности, односно поднели су 654 захтева за покретање прекршајног поступка и издали 129 прекршајних налога.

**4.3. Остали показатељи**

У периоду од 1. јануара до 31. децембра 2019. године туристички инспектори су поднели 12 предлога за одузимање лиценце за организовање туристичких путовања. Одузето је седам лиценци за организовање туристичких путовања, по четири предлога се неће водити поступакк јер су се агенције саме брисале као организатори и уписали се у Регистар туризма као посредници, а по једном предлогу је поступак у току.

У поступку инспекцијског надзора по представкама грађана које су се односиле на услуге туристичких агенција, постигнута су 74 договора и путницима је на име неизвршених или непотпуно извршених услуга враћено 1.983.135,00 динара.

У извештајном периоду утврђено је да даваоци услуга смештаја нису на рачун јединица локалне самоуправе уплатили боравишну таксу у износу од 235.805,00 динара. Напомиње се да уплату и наплату боравишне таксе контролишу и овлашћени инспектори јединица локалне самоуправе, тамо где су локалне самоуправе преузеле поверене послове у складу са Законом о угоститељству.

По захтеву надзираних субјеката, донето је седам потврђујућих решења о законитом пословању.

1. **БРОЈ УТВРЂЕНИХ НЕРЕГИСТРОВАНИХ СУБЈЕКАТА**

У периоду од 1. јануара до 31. децембра 2019. године туристички инспектори су у надзору утврдили рад 237 нерегистрованог субјекта, и то:

* 179 нерегистрованих субјекта без уписа у основни регистар
* 164 у угоститељској делатности;
* 15 у делатности туристичких агенција.
* 44 нерегистрована субјектa који су пружали услуге смештаја у домаћој радиности и сеоским туристичким домаћинствима:
* 20 физичких лица без прописаног решења о категорији смештаја;
* 1 физичко лице које има решење о категорији, али нема прописани уговор са субјектом преко кога пружа услуге смештаја;
* 4 правна лица без прописаног решења о категорији смештаја.
* 7 правних лица/предузетника који су организовали туристичка путовања без прописане лиценце;
* 11 удружења која нису уписала привредну делатност у основни регистар;
* 15 предузетника који су радили у време регистрованог прекида рада;
* 3 туристичке агенције посредници који се нису уписали у Регистар туризма;
* 1 привредни субјекат који није регистровао огранак/простор ван седишта и није издавао прописане рачуне.

Против свих нерегистрованих субјеката туристички инспектори су предузели Законом о туризму/Законом о угоститељству и Законом о инспекцијском надзору, прописане мере и у том поступку донели решења којим им налажу да без одлагања у одређеном року покрену одређени поступак (за упис, регистрацију, прибављање решења о категорији, лиценце и др.) и којим им се забрањује да обављају одређену делатност / врше одређену активност и поднели захтеве судијама за покретање прекршајног поступка.

1. *Угоститељство без уписа у регистар*
2. *Туристичка делатност без уписа у регистар*
3. *Домаћа радиност физичко лице без решења о категорији*
4. *Домаћа радиност без уговора*
5. *Домаћа радиност- правно лице без решења о категорији*
6. *Организовање путовања без лиценце*
7. *Угоститељи без решења о категорији*
8. *Удружења без уписа привредне делатности у регистар*
9. *Рад у време пријављеног прекида*
10. *Водичи без лиценце*
11. *Туристичке агенције посредници без уписа у Регистар туризма*
12. *Огранак/простор ван седишта без уписа у регистар и без касе*

Највећи број нерегистрованих субјеката утврђен је у угоститељству, и то као обављање делатности без уписа у основни регистар, следи пружање услуга смештаја у домаћој радиности од стране физичких лица без решења о категоризацији и обављање туристичке или угоститељске делатности од стране удружења без уписа привредне делатности у регистар. Оваква структура нерегистрованих субјеката била је и претходном периоду.

Од укупног броја утврђених нерегистрованих субјеката, у 11 случајева је након доношења решења о привременој забрани обављања делатности, донето и решење о дозволи извршења, након чега су се надзирани субјекти ускладили са законом и није било извршења решења принудним путем односно печаћењем

1. **МЕРЕ ПРЕДУЗЕТЕ РАДИ УЈЕДНАЧАВАЊА ПРАКСЕ**

У марту 2019. године ступили су на снагу основни закони по којима поступа туристичка инспекција: Закон о туризму и Закон о угоститењству.

Сектор туристичке инспекције је у циљу уједначавања праксе, припремио и доставио свим руководиоцима организационих јединица и туристичким инспекторима више посебних актуелних информација/упутства и смерница у вези са применом прописа из надлежности туристичке инспекције, вођења евиденција, поступка извештавања и коришћења информационог система е-инспектор.

Од 29-31. октобра 2019. године је на Златибору одржан семинар Сектора туристичке инспекције, на коме су обрађене следеће теме:

* + Примена Закона о угоститељству у делу који се односи на сеоско туристичко домаћинство и домаћу радиност
  + Радионица: Студије случаја у поступку надзора пружања услуга смештаја у домаћој радиности и сеоском туристичком домаћинству
  + Радионица: Студије случаја у вези са применом Закона о туризму у поступку инспекцијског надзора по представкама
  + Примена апликације е-инспектор

Такође, један део семинара је организован кроз одговоре на претходно постављена питања са најчешћим недоумицама инспектора у поступку надзора. Поред туристичких инспектора, семинару је присуствовао и један број овлашћених инспектора јединица локалне самоуправе.

1. **ОСТВАРЕЊЕ ПЛАНА ИНСПЕКЦИЈСКОГ НАДЗОРА**,

У извештајном периоду туристички инспектори су извршили 5082 редовна надзора, 2112 ванредна надзора, 8 допунских , 2 мешовита и 787 контролних надзора (514 контрола извршења решења и 273 контрола извршења записником наложених мера), укупно 7.991 надзор. Започето је још 155 надзора који су у току.

Ванредни инспекцијски надзори чине 26,4 % укупног броја извршених инспекцијских надзора у 2019. години.



1. **НИВО КООРДИНАЦИЈЕ ИНСПЕКЦИЈСКОГ НАДЗОРА**

Према евиденцији о инспекцијском надзору, инспектори Сектора туристичке инспекције су извршили 856 заједничких инспекцијских надзора, и то са Инспекцијом рада, Пореском инспекцијом, Санитарном инспекцијом, МУП-ом, као и са овлашћеним локалним инспекторима.

1. **МАТЕРИЈАЛНИ, ТЕХНИЧКИ И КАДРОВСКИ РЕСУРСИ**

Сектор туристичке инспекције располаже са:

* 53 аутомобила: 49 аутомобила старости око 10 година и 3 нова аутомобила (година производње 2019.);
* 25 десктоп рачунара: 17 рачунара старости од 6 до 10 година и 18 рачунара старости од једне до четири године;
* 94 лаптоп рачунара: 68 рачунара старости око 10 година и 26 рачунара старости од две до четири године; 60 штампача (претежно старости око 10 година);
* 74 лаптоп рачунара добијених од Канцеларије за ИТ и е-управу за коришћење програма е-инспектор;
* 48 мултифункцијска уређаја -штампач, скенер, фотокопир старости од једне до четири године:
* 5 фото апарата; и
* 70 мобилних телефона.

**Кадровски ресурси** Сектора туристичке инспекције: систематизована су 83 радна места - туристички инспектор (без помоћника министра - главног туристичког инспектора),распоређенје 68 инспектора од којих су 8 начелници и шефови одсека. Сви руководиоци организационих јединица поред послова везаних за инспекцијски надзор, задужени су и за организовање других стручних послова (едукације инспектора, привредних субјеката и др.) и свих других текућих послова у оквиру Сектора.

Потешкоћа у раду Сектора је све мањи број инспектора као и њихова неравномерна распоређеност на територији Србије. Просечна старост инспектора у сектору је 55 година. Сваке године 3 -5 запослених испуни услове за одлазак у пензију, а због забране запошљавања није могуће запослити нове службенике. У појединим окрузима нема инспектора, а ситуација је посебно критична у Војводини.

1. **ПРИДРЖАВАЊЕ РОКОВА ПРОПИСАНИХ ЗА ПОСТУПАЊЕ ИНСПЕКЦИЈЕ**

Одсек за контролу рада инспектора извршио је планирани надзор рада 13 туристичких инспектора Сектора туристичке инспекције – Одељење Ниш.

У поступцима контроле законитости и правилности рада, спроведених у складу са донетим Правилником о облику и начину вршења унутрашње контроле у туристичкој инспекцији („Сл. гласник РС“ бр. 119/17), ни у једном случају није утврђено непридржавање рокова прописаних за поступање инспекције.

По окончању надзора, у шест случајева је препоручена додатна обука за инспекторе.

1. **ЗАКОНИТОСТ УПРАВНИХ АКАТА ДОНЕТИХ У ИНСПЕКЦИЈСКОМ НАДЗОРУ**

У 2019. години туристички инспектори су донели укупно 538 решења, и то 253 решења о привременој забрани обављања делатности, 11 решења о извршењу и 274 решења о налагању отклањања неправилности. На решења туристичких инспектора поднето је шест жалби.

Другостепени орган је по поднетим жалбама донео следеће одлуке: три жалбе су одбијене;

* једно решење је поништено и предмет је враћен на поновни поступак због погрешно утврђеног чињеничног стања;
* четири жалбе су одбијене,
* једно решење је измењено у делу који се односи на рок за отклањање неправилности.

Није било покренутих управних спорова.

Законом о угоститељству је прописано да по жалбама на решења овлашћених јединица локалне самоуправе одлучује градско/општинско веће.

1. **РЕШАВАЊЕ ПРИТУЖБИ НА РАД ИНСПЕКЦИЈЕ**

Одсек за контролу рада инспектора примио је 8 представки на рад инспектора и извршен је ванредни надзор над радом ових инспектора.

Анализом представки, које су биле предмет унутрашње контроле, запажање је да су исте углавном поднете од стране одговорних лица у надзираним субјектима или од стране подносиоца представке, а у вези са самим поступањем туристичких инспектора приликом инспекцијског надзора. Унутрашњом контролом по предмету представки нису утврђене повреде кодекса понашања и етике од стране поступајућих инспектора.

По окончању интерне контроле, у три случаја предложене су додатне обуке за инспекторе.

1. **ОБУКЕ И ДРУГИ ОБЛИЦИ СТРУЧНОГ УСАВРШАВАЊА ИНСПЕКТОРА**

Поред посебног стручног усавршавања инспектора који је спровођен на нивоу Сектора туристичке инспекције (тачка 6), инспектори су били укључени и у обуке:

* Обука предавача . основни ниво (пет инспектора)
* Вештине комуникације и професионалног понашања инспектора (1 инспектор)
* Обука руководилаца у вези са применом Уредбе о вредновању радне успешности државних службеника („Сл. гласник РС“ бр. 2/19 и 69/19) – 5 руководилаца
* Радионице у оквиру Пројекта јачања управно-инспекцијског, управног и управно-судског надзора над инспекцијским надзором (NALED):

1. Управни спорови у области инспекцијског надзора (2 инспектора)
2. Радионице о прекршајима у области инспекцијског надзора - мај, новембар (5 инспектора)
3. Студија случаја – поступак инспекцијског надзора (3 инспектора)

* Вансудско решавање потрошачких спорова – Твининг пројекат ЕУ Даљи развој заштите потрошача у Србији (1 инспектор)
* Путни аранжмани и спровођење нове Директиве ЕУ о пакет аранжманима – Твининг пројекат ЕУ Даљи развој заштите потрошача у Србији (1 инспектор)
* Заштита потрошача у области транспорта и транспортних услуга – Твининг пројекат ЕУ Даљи развој заштите потрошача у Србији (1 инспектор)
* Модели административних процедура и заједничко извршавање поверених послова – МДУЛС и СКГО (1 инспектор)

1. **ИНИЦИЈАТИВЕ ЗА ИЗМЕНЕ И ДОПУНЕ ЗАКОНА**

У току 2019. године представници Сектора туристичке инспекције су учествовали у изради подзаконских аката који се односе на област туризма, Правилника о врсти, висини и условима гаранције путовања, висини депозита у зависности од категорије лиценце, начину активирања, намени средстава, као и о другим условима које мора да испуни организатор путовања ("Службени гласник РС", број 81/19 и Правилника о условима и начину рангирања лиценце организатора путовања у различите категорије, начину промене категорије лиценце, садржини захтева за издавање и обнављање лиценце, као и o условима и начину издавања свечане форме лиценце ("Службени гласник РС", број 81/2019.). Правилници су донети у новембру 2019. године, а примењују се од 1. јануара 2020. године.

Представници Сектора учествовали су у изради Предлога Закона о заштити потрошача. Закон је у скупштинској процедури.

1. **МЕРЕ ПРЕДУЗЕТЕ У ЦИЉУ ПОТПУНОСТИ И АЖУРНОСТИ ПОДАТАКА У ИНФОРМАЦИОНОМ СИСТЕМУ**

Туристичка инспекција има специјализовани софтвер којим се прати инспекцијски надзор и на основу ког се извештава о њеном раду. Софтвер је почео са радом 01.10.2015. године, а у пуној примени је од 01.01.2016. године. Према посебном Упутству, писаном налогу и процедурама Сектора туристичке инспекције, инспектори су у обавези да податке о раду уносе у софтвер у року од 3 радна дана од насталих промена у предметима, а за претходни месец најкасније до првог радног дана у наредном месецу.

Софтвер покрива све кораке у процесу надзора туристичких инспектора који су били на снази у моменту пријема софтвера, а стално се врше и усклађивања са променом прописа.

У току 2019. године Сектор туристичке инспекције је припремио иницијални сет података за потребе информационог система Е-инспектор, промењене су све контролне листе, делом и због потребе прилагођавања овом информационом систему и у систем су унети сви потребни подаци.

Сви туристички инспектори су прошли обуку за коришћење информационог система е-инспектор коју је организовала Кацеларија за информационе технологије и е-управу. Такође, организоване су и обуке за коришћење овог информационог система по одељењима коју су реализовали администратори туристичке инспекције.

Сектор је отпочео са коришћењем овог система за евидентирање инспекцијског надзора.

1. **СТАЊЕ У ОБЛАСТИ ИЗВРШАВАЊА ПОВЕРЕНИХ ПОСЛОВА**

Законом о угоститељствудео изворне надлежности Министарства трговине, туризма и телекомуникација, односно Сектора туристичке инспекције, поверен je јединицама локалне самоуправе. У складу са чланом 80. Закона о угоститељству, јединице локалне самоуправе могу да преузму поверене послове инспекцијскoг надзорa, само у делу надзора.

Сектор туристичке инспекције је званично добио податке од 28 јединица локалне самоуправе да су преузеле поверене послове инспекцијског надзора, и то: градови Београд, Нови Сад, Крагујевац, Лозница, Суботица, Краљево, Крушевац, Јагодина, Врање и Ваљево и општине Велико Градиште, Ириг, Бачки Петровац, Бела Црква, Мали Зворник, Сокобања, Ковин, Бечеј, Сремски Карловци, Мало Црниће, Чајетина-Златибор, Рашка, Врњачка Бања, Куршумлија, Књажевац и Димитровград, Бајина Башта и Сјеница.

У оквиру сваког одељења туристичке инспекције спровођене су едукације на терену овлашћених инспектора јединица локалне самоуправе. Такође, један број овлашћених инспектора је присуствовао семинару Сектора туристичке инспекције на Златибору у октобру 2019. године.

Представници Сектора су учествоввали на састанцима и на радионицама у организацији Сталне конференције градова и општина намењеним представницима јединица локалне самоуправе и овлашћеним инспекторима.

Према извештајима јединица локалних самоуправа које су преузеле поверене послове и извештајима начелника Одељења туристичке инспекције Сектора туристичке инспекције на чијој су територији надлежности те јединице локалне самоуправе, у области извршавања поверених послова је следеће стање:

***Одељење Београд:***

*Град Београд*

Инспектори Градске туристичке инспекције града Београда су у 2019. години:

* извршили укупно 678 инспекцијских надзора (282 редовна надзора, 361 ванредан надзор и 35 контролних надзора) и то: 37 хостела, 158 апартмана, 5 сеоских туристичких домаћинства, 100 контрола наплате и уплате боравишне таксе и 378 контрола прописаног радног времена.
* предузели 33 управне мере: 16 решења о забрани рада и 17 решење о отклањању недостатака;
* предузели 100 казнених мера: поднели 36 захтева за покретање прекршајног поступка и издали 64 прекршајна налога са укупним износом предложених казни од 1.782.000,00 динара;
* утврдили неуплаћену боравишну таксу у износу од 3.126.230,00 динара.

*Град Крагујевац*

Овлашћени инспектори града Крагујевца су у 2019. години:

* извршили укупно 176 инспекцијска надзора (174 редовна и 2 ванредна надзора) , и то: 4 куће, 27 апартмана, 14 соба, 2 сеоска туристичка домаћинства, над којима јединце локалне самоуправе имају комплетну надлежност и 138 контрола боравишне таксе и радног времена;
* у извршеним контролама нису утврдили нерегистроване субјекте;
* у извршеним контролама донели два решења о отклањању неправилности.

*Град Лозница*

Овлашћени инспектори града Лозница су у 2019. години:

* извршили укупно 102 инспекцијска надзора (78 редовних, 22 ванредна и 2 контролна надзора), и то: 29 апартмана и 7 соба, као и 66 контрола боравишне таксе и радног времена;
* донели 1 решење о забрани и 1 решење о отклањању неправилности;
* поднели 1 захтев за покретање прекршајног поступка и издали 10 прекршајних налога са укупним износом предложених казни од 670.000,00 динара.

*Град Ваљево*

Овлашћени инспектори града Ваљева су у 2019. години:

* извршили укупно 3040 инспекцијска надзора (2320 редовних и 720 ванредних надзора), и то: 288 надзора у угоститељским објектима врсте хостел, 312 у објектима врсте апартман, 240 у објектима врсте соба, 48 у сеоским туристичким домаћинствима, 552 контроле боравишне таксе и 1600 контрола радног времена у угоститељским објектима за исхрану и пиће;
* утрдили неуплаћену боравишну таксу у износу од 1.090.738,оо динара.

*Град Јагодина*

Није достављен извештај о извршеним инспекцијским надзорима у 2019. години.

*Општина Велико Градиште*

Овлашћени инспектор општине Велико Градиште је у 2019. години:

* извршио укупно 72 инспекцијска надзоа (46 редовних, 21 ванредан и 5 контролних надзора), и то: 14 у угоститељским објектима за смештај врсте апартман, 7 контрола у објектима врсте соба, 2 контроле у осталим угоститељским објектима за смештај, 27 контрола угоститељских објеката за исхрану и пиће (радно време, бука, дим) и 11 контрола наплате и уплате боравишне таксе;
* предузео 10 управних мера: 5 решења о забрани рада и 5 решења о отклањању недостатака;
* предузео 17 казнених мера: поднео 5 захтева за покретање прекршајног поступка и издао 12 прекршајних налога на износ од 348.000,00 динара;
* утврдио неуплаћену боравишну таксу у износу од 32.164,00 динара.

*Општина Мало Црниће*

Овлашћени инспектор општине Мало Црниће је у 2019. години:

* извршио 11 инспекцијских надзора (5 редовних, 1 ванредни и 5 контролних надзора), и то: 1 надзор у сеоском туристичком домаћинству и 10 надзора у угоститељским објектима за исхрану и пиће.

*Општина Мали Зворник*

Овлашћени инспектор општине Мало Црниће је у 2019. години:

* извршио 14 редовних инспекцијских надзора, и то: 4 контроле у објектима врсте хостел, 4 у објектима врсте кућа, 2 контроле у објектима врсте апартман, 1 у објекту врсте соба и 3 контроле у сеоским туристичким домаћинствима;
* утврдио неуплаћену боравишну таксу у износу од 16.500,00 динара.

***Одељење Нови Сад***

На територији 7 управних округа које покрива Одељење туристичке инспекције Нови Сад (Севернобачки, Западнобачки, Јужнобачки, Севернобанатски, Средњебанатски, Јужнобанатски и Сремски управни округ) поверене послове инспекцијског надзора преузелo je 8 јединица локалне самоуправе и то:

* Општина Ириг - 2 инспектора, 1 саобраћајни инспектор (врши и надзор у области саобраћаја,), коме је решењем обављање поверених послова унето у опис послова и 1 засебни локални инспектор који обавља ове послове;
* Општина Бела Црква - 1 инспектор, комунални инспектор (врши надзор и у комуналној области) коме је решењем обављање поверених послова унето у опис послова;
* Општина Бачки Петровац - 1 саобраћајни инспектор (врши надзор и у саобраћајној делатности), коме је решењем обављање поверених послова унето у опис послова;
* Град Суботица - 1 комунално-туристички инспектор;
* Град Нови Сад - 3 локална инспектора; врше надзор само у области Законом о угоститељству поверених послова;
* Општина Бечеј - 1 комунални инспектор са решењем о преузимању и послова поверених Законом о угоститељству; врши надзор и у комуналној делатности;
* Општина Сремски Карловци - 1 еколошки инспектор (врши надзор у области екологије) са решењем о преузимању и послова поверених Законом о угоститељству;
* Општина Ковин - 1 локални инспектор; врши надзор само у области послова поверених Законом о угоститељству.

***Резултати рада***

*Општина Ириг*

Два локална туристичка инспектора општине Ириг за 2019. годину нису доставили годишње резултае рада, нити план рада за 2020. годину (опоменут начелник општинске управе, као и инспектор).

*Општина Бела Црква*

Локални инспектор општине Бела Црква је у 2019. години: извршио укупно 3 редовна инспекцијских надзора, и то:

* 2 у угоститељским објектима врсте собе;
* 1 контрола радног времена;
* утврдио нерегистровани субјекат у 1 контроли;
* предузео 1 казнену меру: поднео 1 захтева за покретање прекршајног поступка;
* извршио је 3 саветодавне посете и издао 3 препоруке угоститељима, по којима је поступљено.

*Град Суботица*

Локални инспектор Града Суботице је у 2019. години:

* извршио укупно 65 инспекцијских надзора (19 редовних, 24 ванредна и 22 контролна и то: 62 у угоститељским објектима врсте апартмани, 3 у угоститељским објектима врсте соба;
* утврдио нерегистроване субјекте у 12 контрола;
* извршио контролу наплате и уплате боравишне таксе код 26 субјекта, утврдио неуплаћену БТ у износу од 207.590,00 динара;
* предузео 23 управне мера (12 забрана и 11 налагања на записник)
* предузео 27 казнених мера: поднео 12 захтева за покретање прекршајног поступка и издао 15 прекршајних налога у висини од 310.000,00 динара;
* извршио је 110 саветодавних посета и издао 26 препорука угоститељима, по којима је поступљено.

*Општина Бачки Петровац*

Локални инспектор општине Бачки Петровац је у 2019. години:

* извршио укупно 1 редовни инспекцијски надзор, у коме је утврђен нерегистрован субјекат који обавља делатност у врсти апартмани;
* предузео 1 управну меру забране рада и 1 казнену меру, захтев за покретање прекршајног поступка;
* извршио 13 саветодавних посета и издао 13 препорука угоститељима, по којима је поступљено.

*Град Нови Сад*

Локални инспектори Града Новог Сада у 2019. години:

* извршили су 286 надзора (134 редовних, 104 ванредних и 48 контролних надзора) и то: 19 у угоститељским објектима врсте хостел, 175 у домаћој радиности - 3 угоститељска објеката врсте кућа, 170 угоститељских објеката врсте апартман, 2 у врсти соба, 87 надзора контроле радног времена и 5 надзора у угоститељским објектима (бука, дим);
* утврдили 43 нерегистрованиа субјекта;
* предузели 76 управних мера (43 решења о забрана и 33 налагања на записник);
* предузели 45 казнених мера: поднели 43 захтева за покретање прекршајног поступка и издали 2 прекршајних налога у висини од 58.000,00 динара;
* извршили контролу наплате и уплате боравишне таксе у 134 надзора, у којима нису утврђене незаконитости (БТ се уплаћује);
* извршили 119 саветодавних посета, издали 119 препорука угоститељима, по 117 препоруке је поступљено, док је у 2 случаја због непоступања по препорукама покренут ванредан надзор.

*Општина Бечеј*

Локални инспектор општине Бечеј је у 2019. години:

* извршио укупно 2 редовна инспекцијски надзор, 1 у врсти собе и 1 у сеоском туристичком домаћинству;
* управних и казнених мера није било;
* саветодавне посете нису вршене.

*Општина Сремски Карловци*

Локалну инспектор општине Сремски Карловци је у 2019. години:

* извршио укупно 7 редовних надзора, и то: 1 у домаћој радиности у врсти соба и 4 у сеоском туристичком домаћинству, као и 2 надзора контроле прописаног радног времена у угоститељским објектима;
* управних и казнених мера није било;
* саветодавне посете нису вршене.

*Општина Ковин*

Локални инспектор општине Ковин је у 2019. години:

* извршио укупно 28 надзора, и то: 2 у хостелу, у домаћој радиности: 3 у кућама, 3 у апартманима, 9 у собама, у сеоском туристичком домаћинству; 6 контрола напалате и уплате боравишне таксе, 2 контроле у угоститељским објектима по питању придржавања прописаног радног времена;
* на записник наложио у 15 случаја отклањање незаконитости, по којима је поступљено;
* издао 2 прекршајна налога у висини од 40.000,00 динара;
* утврдио неуплаћену боравишну таксу у износу од 7.831,00 динар;
* извршио 14 саветодавних посета, са 14 издатих препорука, по којима су угоститељи поступили.

***Опрема и материјално технички услови рада***

*Општина Ириг:*

Служба за инспекцијске послове општинске управе Ириг коју чине комунална, саобраћајна, грађевинска, туристичка и инспекција за заштиту животне средине располаже са две канцеларије. Служба има на располагању један аутомобил. Овлашћени инспектор општине Ириг има потребну опрему за рад (рачунар, брзи приступ интернету као и потребан канцеларијски прибор и материјал).

*Општина Бачки Петровац:*

Локални инспектор има обезбеђене све материјално-техничке услове за рад, као и службене просторије.

*Општина Бела Црква:*

Постојећи материјални положај овлашћеног инспектора и расположива опрема и материјално-техничка средства захтевају планирање услова за унапређење рада инспектора, а који се односе на обезбеђење службеног возила; телефона са могућношћу сликања и снимања као и осталих услова.

*Град Суботица*

Локални инспектор у Граду Суботици има обезбеђене све материјално-техничке услове за рад, службене просторије и службено возило.

*Град Нови Сад*

Локални инспектори у Граду Нови Сад имају обезбеђене све материјално-техничке услове за рад, службене просторије, као и службена возила.

*Општина Бечеј*

Локални инспектор има обезбеђене све материјално-техничке услове за рад, као и службене просторије.

*Општина Сремски Карловци*

Локални инспектор има обезбеђене све материјално-техничке услове за рад, службене просторије, као и службено возило.

*Општина Ковин*

Локални инспектор има обезбеђене све материјално-техничке услове за рад, као и службене просторије.

***Одељење Краљево:***

*Град Крушевац*

Овлашћени инспектори града Крушевца су у 2019. години:

* Извршили укупно 29 надзора (8 редовних и 21 ванредни надзор), и то: 1 у угоститељском објекту врсте кућа, 1 у угоститељском објекту врсте апартман, 3 угоститељска објекта врсте соба, и 1 сеоско туристичко домаћинство, као и 23 контроле прописаног радног времена;
* Донели 1 решење о привременој забрани обављања делатности и поднели 3 захтева за покретање прекршајног поступка.

*Град Краљево*

Овлашћени инспектори града Крaљева су у 2019. години:

* Извршили укупно 190 инспекцијских надзора (166 редовних, 5 ванредних и 19 контролних надзора), и то: 18 контрола угоститељских објеката типа кућа, 18 угоститељских објеката врсте апартман, 103 угоститељских објеката типа соба и 32 надзора у сеоским туристичким домаћинствима, као и 19 контрола прописаног радног времена;
* У извршеним надзорима нису предузете управне и казнене мере.

*Општина Врњачка Бања*

У 2019. години овлашћени инспектор општине Врњачка Бања је:

* Извршио 141 инспекцијски надзор (78 редовник и 63 ванредна надзора) и то: 3 у угоститељском објекту врсте кућа, 76 у угоститељским објектима врсте апартман и 61 у угоститељском објекту врсте соба, као и 1 контролу прописаног радног времена;
* Донео 1 решење о отклањању недостатака и поднео 1 захтев за покретање прекршајног поступка.

*Општина Чајетина*

Овлашћени инспектор општине Чајетина је у 2019. години:

* Извршио укупно 122 надзора (34 редовних, 56 ванредних и 32 контролна), и то: 9 хостела, 1 угоститељски објекат врсте кућа, 106 угоститељских објеката врсте апартман, 2 угоститељска објекта врсте соба, и 3 сеоска туристичка домаћинства, као и 1 контролу прописаног радног времена;
* донео 31 управну меру (29 решења о забрани и 2 решења о налагању отклањања неправилности)
* предузео 33 казнене мере: поднео 32 захтева за покретање прекршајног поступка и издао 1 прекршајни налог у висини од 10.000,00 динара.

*Општина Рашка*

Овлашћени инспектори општине Рашка су у 2019. години:

* извршили 80 инспекцијских надзора (73 редовних, 2 ванредна и 5 контролних надзора) и то: 62 угоститељска објекта врсте апартман и 18 контрола прописаног радног времена:
* донели 3 решења о отклањању неправилности:
* поднели 5 захтева за покретање прекршајног поступка и издали 13 прекршајних налога са укупним износом предложених казни од 205.000,00 динара.

*Општина Сјеница*

Овлашћени инспектори општине Сјеница су у 2019. години:

* извршили 42 редовна инспекцијска надзора и то: 10 надзора угоститељских објекта врсте апартман, 20 утоститељских објеката врсте соба и 2 сеоска туристичка домаћиснтва;
* У извршеним надзорима нису предузете управне и казнене мере.

*Општина Бајина Башта*

Ова јединица локалне самоуправе је именовала овлашћеног инспектора за поступање по Закону о угоститељству у марту 2019. године. Инспектор у 2019. години није вршио инспекцијски надзор из ове области.

***Одељење Ниш***

*Сокобања*

Овлашћени инспектор у Сокобањи је у 2019. години:

* извршио укупно 81 надзор (5 редовних, 52 ванредна и 24 контролна), и то: 30 контрола у објектима врсте апартман, 42 у објектима врсте соба, 2 контроле у осталим објектима за смештај (радно време, боравишна такса) као и 7 у угоститељским објектима за исхрану и пиће;
* донео 24 управне мере: 23 решења о забрани рада и 1 решење о отклањању неправилности
* предузео 24 казнене мере: поднео 23 захтева за покретање прекршајног поступка и издао 1 прекршајних налога са укупним износом предложених казни од 5.000,00 динара;
* извршио 20 саветодавних посета.

*Врање*

Овлашћени инспектор у Врању је у 2019. години:

* извршио 27 редовних инспекцијских надзора;
* у извршеним контролама нису утврђене неправилности;
* извршио 25 саветодавних посета.

*Куршумлија*

Овлашћени инспектор у Куршумлији је у 2019. години:

* извршио укупно 42 надзора - 39 редовних и 3 ванредна надзора;
* у извршеним контролама нису утврђене неправилности;
* извршио 43 саветодавне посете.

*Књажевац*

Овлашћени туристички инспектор у Књажевцу је у 2019. години:

* извршио укупно 79 надзора (50 редовних, 25 ванредних и 4 контролна надзора),, и то: 8 контрола објеката врсте кућа, 5 контрола објеката врсте апартман, 5 контрола објеката врсте соба, 20 контрола сеоских туристичких домаћинстава, 15 контрола осталих објеката за смештај (евиденција гостију, боравишна такса), као и 19 контрола угоститељских објеката за исхрану и пиће (придржавање радног времена);
* утврдио неуплаћену боравишну таксу у износу од 292.200,00 динара;
* поднео 2 захтева за покретање прекршајног поступка и издао 8 прекршајних налога са запрећеним казнама у износу од 600.000,00 динара;
* извршио 7 саветодавних посета.

*Димитровград*

Овлашћени инспектор у Димитровграду је у 2019. години:

* извршио укупно 20 надзора (17 редовних, 1 ванредни и 2 контролна надзора);
* донео 2 решења о отклањању неправилности;
* издао 1 прекршајни налог;
* извршио 18 саветодавних посета.

**17) ИСХОДИ ПОСТУПАЊА ПРАВОСУДНИХ ОРГАНА**

Када је реч о исходу поступака покренутих по захтевима за покретање прекршајног поступка које су туристички инспектори поднели у поступцима инспекцијских надзора извршеним у периоду од 01. јануара до 31. децембра 2019. године, поступак је окончан по 193 захтева, док је по 461 поднетом захтеву поступак у току. Од 193 окончана поступка, у 169 случајева је донета осуђујућа пресуда, у 10 случајева ослобађајућа пресуда, један захтев је одбачен, у 13 случајева је поступак обустављен.

Пријава за привредни преступ, као ни кривичних пријава, није било у извештајном периоду.

Од 129 издатих прекршајних налога, наплаћен је 101 налог, за 14 је поступак у току, а за 14 је покренут поступак за судско извршење.

**СТЕПЕН ОСТВАРЕЊА ПЛАНИРАНИХ ЦИЉЕВА**

**ИНСПЕКЦИЈСКОГ НАДЗОРА**

Сектор туристичке инспекције је у 2019. години спроводио Програмску активност „Туристичка инспекција“ у оквиру Програма Министарства трговине, туризма и телекомуникација „Унапређење развоја туризма“, са два основна циља: да туристичка инспекција у области надзора обезбеди законито пословање и поступање надзираних субјеката у области туризма и бољу примену прописа из области туризма.

У периоду од 01.01. до 31.12.2019. године, инспектори Сектора туристичке инспекције извршили су укупно 8.146 контролa од којих је 7.991 контрола завршена (предузете су прописане мере ) и 155 контрола је било у току.

На основу извршених контрола туристички инспектори су предузели: 1.288 управних мера и 783 прописане казнене мере: 654 захтева за покретање прекршајног поступка и 129 прекршајних налога.

У области сузбијања сиве економије туристички инспектори су приоритетно контролисали рад нерегистрованих субјеката и утврдили рад нерегистрованих субјеката у 241 контроли, као и да даваоци услуга смештаја нису на рачун јединица локалне самоуправе уплатили средства боравишне таксе у укупном износу од 235.805,00 динара и предузели прописане мере.

На спровођење активности утицало је:

* доношење Закона о туризму и Закона о инспекцијском надзору који су усклађени са Законом о инспекцијском надзору, те од доношења ових закона туристички инспектори мере за отклањање неправилности прво налажу записником, а казнене мере не предузимају ако је отклоњена неправилност за коју је запрећена казна до 200.000 динара, што је директно утицало на број утврђених прекршаја за које се издаје прекршајни налог;
* доношење нових прописа захтевало је и обуке инспектора и савладавање нових процедура у поступању;
* постојећи мали број и старосна структура туристичких инспектора ( већина је преко 50 година) уз забрану запошљавања, као и њихов територијални распоред (непокривеност терена великог броја округа и општина, посебно у Војводини);
* недовољан број овлашћених инспектора јединица локалних самоуправа (само је 28 јединица локалне самоуправе преузело послове инспекцијског надзора у угоститељству) , као и то што су инспектори овлашћени за поступање по Закону о угоститељству распоређени и за обављање других послова (најчешће комуналне инспекције);
* увођење информационог система е-инспектор, што је захтевало додатне обуке за инспекторе и промену контролних листа које се користе у инспекцијском надзору.

У 2019. години акценат је био на спровођењу активности које се односе на саветодавне посете код субјеката надзора из надлежности туристичких инспектора. Саветодавне посете су планиране и извршене посебно за одређене територије и у срединама које у предходном периоду нису биле покривене инспекцијским надзором, као и за новорегистроване привредне субјекте који нису били премет надзора (нове туристичке агенције, смештајни објекти и др.). Такође, промене прописа су створиле и потребу за интензивнијим превентивним деловањем. У 2019. години туристички инспектори су извршили 754 службене саветодавне посете (26 % више него у 2018. години).

У циљу унапређења превентивног деловања туристичке инспекције, а у складу са препорукама и инструкцијама Координационе комисије, Сектор туристичке инспекције је током 2019. године спровео одређене активности у вези:

* Организовања посебних обука, саветовања и састанака за туристичке инспекторе и овлашћене инспекторе локалне самоуправе у вези поступка превентивног деловања и заузимање ставова за уједначавање поступања инспекције;
* Редовно ажурирање садржаја сајта који се односи на активности туристичке инспекције;
* Унапређења комуникације, сарадње са надзираним субјектима организовањем посебних састанака, трибина, радионица са приватним и цивилним сектором и надзираним субјектима

План рада Сектора туристичке инспекције за 2019. годину је у потпуности реализован.

*Прилог 1: табеларни приказ извршених надзора у 2019. години*

|  |  |  |
| --- | --- | --- |
| **Резултати извршених контрола за период  од 1. јануара до 31. децембра 2019. године** | | |
| **1** | **Укупан број контрола** (1.1.+1.2.+1.3.+1.4.+1.5.+1.6.+1.7+1.8.+1.9.+1.10.+1.11.) | **8.146** |
| 1.1. | **Делатност туристичких агенција** | **748** |
|  | контроле организатора туристичких путовања | **613** |
|  | контроле посредника туристичких путовања | **88** |
|  | туристичка путовања за сопствене потребе | **47** |
| 1.2. | **Угоститељска делатност (1.2.1.+1.2.2.)** | **6.058** |
| 1.2.1. | **Угоститељски објекти за смештај** | **768** |
|  | контроле хотела | **173** |
|  | контроле мотела | **6** |
|  | туристичко насеље | **1** |
|  | пансион | **2** |
|  | кампиралиште | **1** |
|  | коначишта, преноћишта, хостели | **1** |
|  | куће, апартмани, собе | **214** |
|  | сеоска домаћинства | **359** |
|  | одмаралиште | **11** |
| 1.2.2 | **Угоститељски објекти за исхрану и пиће** | **5.290** |
|  | ресторан, кафане барови, пицерије, киосци | **5.283** |
|  | кетеринг објекти | **7** |
| 1.3. | **Наутичка делатност** | **3** |
| 1.4. | **Ловнотуристичка делатност** | **1** |
| 1.5. | Услуге туристичких професија | **194** |
| 1.6. | Услуге изнајмљивања возила | **42** |
| 1.7. | Услуге скијалишта | **106** |
| 1.8. | Остало | **52** |
| 1.9. | **Контроле извршења решења** | **514** |
| 1.10. | **Контроле извршења налагања записником** | **273** |
| 1.11. | **Контроле у току** | **155** |
|  | **Утврђени нерегистровани субјекти** | **241** |
|  | **Утврђено неиздавање рачуна** |  |
| **2** | **Управне мере** (2.1.+2.2.+2.3.+2.4.+2.5.) | **1.288** |
| 2.1. | **решења о привременој забрани рада** | **253** |
| 2.3. | **окончање поступка** | **374** |
| 2.4. | **печаћење објеката** |  |
| 2.5. | **решења о отклањању недостатака** | **274** |
| 2.6. | **налагање записником** | **387** |
|  | **Износ неуплаћене боравишне таксе** | **235.805,00** |
| **3** | **Пријаве грађана** (3.1.+3.2.) | **1.240** |
| 3.1. | број пријава за угоститељство (изнајм.возила, скијалишта) | **700** |
| 3.2. | број пријава за туристичке агенције(3.2.1.+ 3.2.2.) | **540** |
| 3.2.1. | број основаних пријава за туристичке агенције | **249** |
| 3.2.2. | број неоснованих пријава за туристичке агенције | **291** |
|  | број договора | **74** |
|  | укупан износ који су агенције вратиле путницима | **1.983.135,00** |
| **4** | **Казнене мере** (4.1.+4.2.+4.3.+4.4.+4.5) | **783** |
| 4.1. | број захтева за покретање прекр. поступка | **654** |
| 4.2. | број пријава за привредне преступе |  |
| 4.3. | број пријава за кривична дела |  |
| 4.4. | број пријава суду части |  |
| 4.5. | број прекршајних налога | **129** |
| 4.6. | укупан износ казни по издатим прекршајним налозима |  |
| **5** | **Службене саветодавне посете (5.1.+5.2.)** | **754** |
| 5.1. | по захтеву | **30** |
| 5.2. | по плану | **724** |
|  | број достављених препорука | **317** |
|  | број инспекц. надзора јер није поступљено по препоруци |  |
| **6** | **Потврђујућа решења** | **7** |